सलमान बट पर लगे स्पॉट फिक्सिंग के आरोप  
पिछले वर्ष इंग्लैंड के खिलाफ पांचवें और अंतिम टेस्ट मैच के दौरान बट ने जानबूझकर एक ओवर मेडन जाने दिया था।
पूर्व पाकिस्तानी क्रिकेट कप्तान सलमान बट ने गुरुवार को लंदन कोर्ट की सुनवाई के दौरान यह बात स्वीकार की कि उन्होंने स्पाट फिक्सिंग के तहत पिछले साल इंग्लैंड के खिलाफ टेस्ट मैच के दौरान एक ओवर में एक भी रन नहीं बनाये थे।  वकील ने कहा कि 26 वर्षीय बट ने अपने एजेंट से टेलीफोन बातचीत में इस बात की पुष्टि की कि वह अगस्त 2010 में ओवल में हुए तीसरे टेस्ट के दौरान एक ओवर मेडन जाने देंगे। यह बात अंडरकवर पत्रकार ने रिकार्ड की थी।  बट के साथ तेज गेंदबाज मोहम्मद आसिफ की यहां सुनवाई चल रही है। वकील आफताब जाफरजी ने साउथवाक क्राउन कोर्ट को बताया कि बट के एजेंट मजहर मजीद ने पत्रकार को फोन किया जो न्यूज आफ द वर्ल्ड टेब्लाइड में काम करता था जो अब बंद हो चुका है।